П Р О Т О К О Л   № 20
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 29.11.2022 г. 

Днес, 29.11.2022 г. /вторник/ от 10.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ, и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложение от Борислав Сарафов – за главен прокурор /съгласно заповед РД-08-1328/28.10.2022 г. на главния прокурор/ за трансформиране на длъжността „административен секретар“ в „съдебен администратор“, в Районна прокуратура - Пазарджик. /вх. № ВСС-14342/12.10.2022 г./

Предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
	Р Е Ш И:	

1.1. ДАВА СЪГЛАСИЕ за трансформиране на 1 /една/ щ. бр. за длъжност „административен секретар“ в 1 /една/ щ. бр. за длъжност „съдебен администратор“, в Районна прокуратура - Пазарджик. 
МОТИВИ: Към настоящия момент организацията и ръководството на работа на съдебните служители в РП-Пазарджик се осъществява от административния секретар, тъй като в щата на прокуратурата няма утвърдена длъжност „съдебен администратор“. От 01.01.2022 г. в щата има 25 щ.бр. за магистрати и 32 щ.бр. за съдебни служители, съотношението магистрати/съдебни служители е 1,28 /близо да средното за страната - 1,33/, натовареността за 2021 г. е висока - 3,54 при средна за РП – 3,28. 
В тази връзка и с оглед натовареността на административния секретар, високата степен на отговорностите, с които е ангажиран, предложението за трансформация е основателно.

Разликата в размера на възнаграждението за предложената трансформация в РП-Пазарджик ще бъде финансово обезпечена за сметка на бюджета на ПРБ за 2022 г.

ВНАСЯ предложението в заседание на Прокурорската колегия на Висшия съдебен съвет, насрочено на 30.11.2022 г., за разглеждане и произнасяне. 

2. ОТНОСНО: Становище от ПРБ по искане на и.ф. административния ръководител на Районна прокуратура - Русе за разкриване на 1 /една/ щ. бр. за длъжност „прокурорски помощник“ чрез трансформиране на 1 /една/ щ.бр. за длъжност „призовкар“. /вх. № ВСС-15665/08.11.2022 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТХВЪРЛЯ искането за разкриване на 1 /една/ щ. бр. за длъжност „прокурорски помощник“ чрез трансформиране на 1 /една/ щ.бр. за длъжност „призовкар“ в Районна прокуратура – Русе.
МОТИВИ: През м. март 2022 г. с решение на комисията по протокол № 4/01.03.2022 г. е получено становище на главния прокурор по предложението на и.ф. административен ръководител на РП – Русе за разкриване на 1 щ. бр. „прокурорски помощник“ чрез трансформиране на 1 щ.бр. „призовкар“., че не са налице основания за разкриване на още 1 щ. бр. за длъжността „прокурорски помощник“. 
Натовареността на магистратите е по-висока от средната за страната, съотношението служители/магистрати е близо до средното, числеността на магистратите е под 40, което е един от Критериите за разпределение на прокурорските помощници в структурата на ПРБ за разкриване на повече от 1 щ. бр. прокурорски помощник, а в щата на прокуратурата вече има разкрити 2 щ. бр. за тази длъжност.
На заседание, проведено на 11.05.2022 г. комисията отложи произнасяне по предложението до разглеждане на бюджета на ПРБ за второто шестмесечие.
Към момента няма промяна на обстоятелствата споменати по-горе, поради което не са налице основания за разкриване на допълнителни щ. бр. за прокурорски помощник.
2.2. Изпраща решението на главния прокурор и на и.ф. административния ръководител на РП-Русе, за сведение.

3. ОТНОСНО: Искане от административния ръководител на Районна прокуратура - Сливен за разкриване на 2 /две/ щ. бр. за длъжност „прокурорски помощник“. /вх. № ВСС-15791/10.11.2022 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТХВЪРЛЯ искането за разкриване на 2 /две/ щ. бр. за длъжност „прокурорски помощник“ в Районна прокуратура – Сливен.
МОТИВИ: През м. декември 2021 г. комисията разгледа предложение от административния ръководител на РП – Сливен за увеличаване на щата с 2 щ. бр. за длъжност „прокурорски помощник“ и становище на ПРБ, съгласно което не са налице предпоставки за разкриване на допълнителни щ. бр. за прокурорски помощник, тъй като в щата вече има разкрита 1 щ. бр. „прокурорски помощник“. 
Съотношението съдебни служители/магистрати е близо до средното за страната, натовареността на магистратите също е близо до средната, числеността на прокурорите не надвишава 40 щ. бр., за да има повече от един прокурорски помощник, съгласно приетите Критерии. 
Със свое решение по протокол № 1/12.01.2022 г. Прокурорската колегия разкри още 1 щ. бр. прокурорски помощник и към настоящия момент в РП - Сливен има разкрити 2 щ. бр. Към момента няма промяна в обстоятелствата от м. януари 2022 г., поради което не са налице основания за разкриване на допълнителни щ. бр. за прокурорски помощник.
3.2. Изпраща решението на главния прокурор и административния ръководител на РП-Сливен, за сведение.

4. ОТНОСНО: Решение на Комисия „Бюджет и финанси“ от 16.11.2022 г., т. 39 относно извършване на корекции за 2022 г. по бюджетите на ОСВ във връзка с наближаващия край на финансовата 2022 г.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
4.1. Приема за сведение решението на Комисия „Бюджет и финанси“ от 16.11.2022 г., т. 39 относно извършване на корекции за 2022 г. по бюджетите на ОСВ във връзка с наближаващия край на финансовата 2022 г.

5. ОТНОСНО: Решение на Комисия „Бюджет и финанси“ от 16.11.2022 г., т. 40 относно съгласуване на проект на Класификатор на длъжностите в администрацията на ПРБ и обособяване длъжности за съдебните служители в администрацията, подпомагаща Европейските делегирани прокурори по чл. 136, ал. 10 от ЗСВ.

ПРЕДЛАГА на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
	Р Е Ш И:	

5.1. ИЗДАВА, на основание § 7, ал. 1 и ал. 2 от заключителните разпоредби към ЗИД на ЗСВ, Класификатор на длъжностите в администрацията на Прокуратурата на Република България, като включва Администрация, подпомагаща Европейските делегирани прокурори по чл. 136, ал. 10 от ЗСВ - АЕДП към колони 6 и 7, считано от 01.01.2023 г.

5.2. РАЗКРИВА, на основание § 7, ал. 1 и ал. 2 от заключителните разпоредби към ЗИД на ЗСВ, 35 /тридесет и пет/ щ. бр. за длъжности в Администрация, подпомагаща Европейските делегирани прокурори по чл. 136, ал. 10 от ЗСВ - АЕДП, считано от 01.01.2023 г., както следва:

- 1 /една/ щ. бр. за длъжност „съдебен администратор“
- 1 /една/ щ. бр. за длъжност „административен секретар“
- 1 /една/ щ. бр. за длъжност „главен счетоводител“
- 1 /една/ щ. бр. за длъжност „началник отдел „Сигурност“
- 2 /две/ щ. бр. за длъжност „системен администратор“
- 1 /една/ щ. бр. за длъжност „главен експерт – обществени поръчки“
- 1 /една/ щ. бр. за длъжност „главен експерт – поддръжка сграден фонд“
- 1 /една/ щ. бр. за длъжност „главен експерт – човешки ресурси“
- 1 /една/ щ. бр. за длъжност „главен експерт – предварителен контрол ЗФУКПС“
- 1 /една/ щ. бр. за длъжност „главен експерт – икономист анализатор“
- 1 /една/ щ. бр. за длъжност „главен експерт – финансист-анализатор“
- 1 /една/ щ. бр. за длъжност „старши експерт – обществени поръчки“
- 1 /една/ щ. бр. за длъжност „главен специалист – материално осигуряване“
- 1 /една/ щ. бр. за длъжност „главен специалист – счетоводител“
- 1 /една/ щ. бр. за длъжност „главен специалист – КИ“
- 1 /една/ щ. бр. за длъжност „главен специалист – регистратура и деловодство“ 
- 1 /една/ щ. бр. за длъжност „главен специалист – архив“
- 1 /една/ щ. бр. за длъжност „старши специалист – РКИ“
- 2 /две/ щ. бр. за длъжност „шофьор-призовкар“
- 1 /една/ щ. бр. за длъжност „чистач“
- 7 /седем/ щ. бр. за длъжност „прокурорски помощник“
- 6 /шест/ щ. бр. за длъжност „съдебен деловодител“

МОТИВИ: Във връзка с изменение и допълнение на Закона за съдебната власт ДВ бр. 62 от 05.08.2022 г. и в изпълнение на §7, ал. 1-2 от Заключителните разпоредби на закона е необходимо обособяване на длъжностите на съдебните служители в администрацията по чл. 136, ал. 10 от ЗСВ, както и извършване на съответните промени в Класификатора на длъжностите.
С решения на Прокурорската колегия на ВСС по протоколи № 26/14.07.2021 г.; № 31/15.09.2021 г. и № 43/08.12.2021 г. са разкрити 25 щ.бр. за длъжности в ПРБ, в звено, подпомагащо Европейските делегирани прокурори към ВКП, които към момента изпълняват дейности, подпомагащи ЕДП и е необходимо тези 25 щ. бр. за длъжности да останат в същия си вид. Съгласно чл. 136, ал. 10 от ЗСВ Европейските делегирани прокурори се подпомагат от самостоятелна администрация, 
Съгласно чл. 139а, ал. 1 от ЗСВ дейността на администрацията по чл. 136, ал. 10 от ЗСВ се ръководи и организира от оправомощен от Европейската прокуратура европейски делегиран прокурор, който назначава и освобождава служителите в нея.
Считаме за обосновано предложението за обособяване длъжности и определяне броя на съдебните служители в Администрация, подпомагаща Европейските делегирани прокурори и служители и извършване на съответните промени в Класификатора на длъжностите в администрацията на Прокуратурата на Република България.

ВНАСЯ предложението в заседание на Прокурорската колегия на Висшия съдебен съвет, насрочено на 30.11.2022 г., за разглеждане и произнасяне. 

6. ОТНОСНО: Писмо от главния секретар на АГП с приложено писмо от административния ръководител на АП-Пловдив /ведно с приложения/ относно запитване от следователи в ОСлО в ОП-Стара Загора за трудоустроен магистрат. /вх. № ВСС-163191/23.11.2022 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ВРЪЩА преписката по т. 6 на Администрация на главния прокурор, по компетентност.

ПРЕДСЕДАТЕЛ 
НА КОМИСИЯТА:      /п/
			ГЕРГАНА МУТАФОВА